[bookmark: _GoBack]Špecifikácia poskytovaných služieb:

Drobné opravy, údržba a pohotovostná služba
- vykonávanie preventívnej údržby výťahu v rámci mesačného paušálu,
- priebežné vykonávanie drobných opráv výťahov vrátane dodávky drobných náhradných dielov a spotrebného materiálu (žiarovky, kontakty, mazadlá, drobný spojovací materiál),
- funkčná kontrola jednotky pohonu, doplnenie oleja, tesnenie prevodovej skrine, zoradenie spojky, výmena spojkových gúm, zoradenie brzdy, zoradenie, oprava alebo výmena cievky brzdového magnetu, vyčistenie, zoradenie el. motora do osi s prevodovkou, výmena alebo doplnenie oleja v ložiskách el. motora, mastenie ložísk, doplnenie mazacích hlavíc prostriedkov zavesenia,
- kontrola kladiek a lán,
- kontrola šachtových a kabínových dverí, oprava a zoradenie pohyblivej podlahy, výmena spínačov, zoradenie a oprava kabínových dverí, výmena dverných spínačov, oprava, zoradenie a výmena tlačidiel, oprava osvetlenia kabíny, vyčistenie a zoradenie zachytávačov, zoradenie a vyčistenie závesu vrátane výmeny spínačov, oprava kriviek, prípadne klinov, oprava, zoradenie magnetov a odklápacích kriviek, oprava častí elektroinštalácie, výmena silónových vyložení vodiacich čeľustí, čistenie stropu kabíny, doplnenie mazacích hlavíc,
- kontrola protiváhy, vyčistenie, oprava a zoradenie závesu, zoradenie tlaku pružín,
- doplnenie štítkov a návodov šachty a strojovne,
- kontrola a nastavenie pohybu a zastavenie výťahu,
- kontrola funkčnosti spínačov a ovládania, osvetlenia výťahovej šachty a strojovne, monitorovania a iného bezpečnostného zariadenia,
- mazanie a čistenie výťahov vrátane dodávky mazadiel, čistenie strojovne, strechy kabíny a výťahovej šachty od nečistôt, ktoré vznikli prevádzkou výťahového zariadenia,
- nonstop pohotovostná služba s nástupom na opravu do dvoch hodín od nahlásenia poruchy,
- 1x ročne zaškolenie 8 pracovníkov – dozorcov výťahu,
- doprava na vykonávanie údržby a drobných opráv musí byť zahrnutá v mesačnom paušále.

Odborné prehliadky
- vykonávané podľa harmonogramu a termínov určených vyhláškou č. 508/2009 Z.z. v rozsahu STN 27 4002 v nadväznosti na STN EN 81.1 + AC,
- doprava vykonávaná v súvislosti s výkonom odbornej prehliadky musí byť zahrnutá v cene odbornej prehliadky.

Odborné skúšky
- vykonávané podľa harmonogramu a termínov určených vyhláškou č. 508/2009 Z.z. v rozsahu STN 27 4002 v nadväznosti na STN EN 81.1 + AC,
- vyhotovenie správy z odbornej skúšky do 7 dní od jej vykonania,
- doprava vykonávaná v súvislosti s výkonom odbornej skúšky musí byť zahrnutá v cene odbornej skúšky.

Opakované úradné skúšky
- vykonávané podľa harmonogramu a termínov určených vyhláškou č. 508/2009 Z.z. v rozsahu STN 27 4002 v nadväznosti na STN EN 81.1 + AC,
- príprava a výkon úradnej skúšky za asistencie pracovníkov dodávateľa,
- výkon úradnej skúšky oprávnenou osobou a vyhotovenie osvedčenia a správy z úradnej skúšky do 14 dní od jej vykonávania,
- doprava vykonávaná v súvislosti s výkonom úradnej skúšky musí byť zahrnutá v cene za vykonanie úradnej skúšky.
Čistenie skiel v šachtách výťahov
- 1 x ročne umytie presklených častí výťahových šácht (zvnútra šachty) a výťahovej kabíny (zo strany výťahovej šachty)


Ostatné podmienky na plnenie:

- plnenie sa uskutoční na základe samostatných objednávok vyhotovených podľa harmonogramu termínov servisu, odborných prehliadok a skúšok pre rok 2020,
- objednávateľ požaduje realizovať plnenie na viacerých miestach – pracoviskách, ktoré sa nachádzajú v Nitre,
- dodávateľ je povinný vykonávať služby v súlade sa príslušnými všeobecne záväznými právnymi predpismi, sprievodnou technickou dokumentáciou, prevádzkovými predpismi alebo pokynmi výrobcov a v požadovaných termínoch,
- o oprave každého zariadenia vyhotoví zhotoviteľ servisný protokol, v ktorom uvedie: identifikačné údaje prevádzkovateľa a osoby vykonávajúcej servis, identifikačné údaje a popis servisovaného zariadenia, popis vykonaných činností, namerané a nastavené parametre a zhodnotenie technického stavu,
- opravy, odborné prehliadky a odborné skúšky sa budú vykonávať v pracovné dni v pracovnom čase objednávateľa v termínoch podľa harmonogramu,
- odstránenie drobných nedostatkov a závad, ktoré sú odstrániteľné pri výkone požadovanej služby odstráni dodávateľ bezprostredne po ich zistení,
- nonstop pohotovostná služba dodávateľa s možnosťou telefonického nahlasovania porúch s nástupom na opravu do dvoch hodín od nahlásenia poruchy a vyprostenie osôb do jednej hodiny od nahlásenia,
- v prípade opravy nad rámec opráv zahrnutých do mesačného paušálu, vypracuje dodávateľ do dvoch dní podrobnú cenovú kalkuláciu s uvedením predpokladaného rozsahu prác a potrebných náhradných dielov, vrátane dopravy.
